शराब के ठेकों से पहले ही विभाग ने कमाए 35 लाख
शराबकी दुकानों के आवंटन के संबंध में नई आबकारी नीति में अगले वित्तीय वर्ष 2018-19 तक के लिए नवीनीकरण का प्रावधान होने से लॉटरी नहीं निकाली जाएंगी। इस वजह से आवेदकों में इस साल आवेदन करने में विशेष उत्साह है। अब तक 166 आवेदन हो चुके हैं, जिनसे आवेदन शुल्क के करीब 35 लाख 70 हजार रुपए का राजस्व आबकारी विभाग को मिल चुका है, जबकि आवेदन की अंतिम तिथि 14 मार्च है। अंतिम दिनों में और अधिक आवेदन होने की उम्मीद है। 20 मार्च को लॉटरी से दुकानों का आवंटन किया जाएगा।
आबकारी विभाग की जिले में अंग्रेजी शराब की 31 दुकान हैं, जिनमें नगर निगम क्षेत्र में 20 दुकान तथा बाकी बयाना में 3, कामां में 3, डीग में 3 नदबई में 2 दुकानों के लिए आवेदन किए जा रहे हैं। इनके अलावा 112 समूहों की 142 देशी कंपोजिट दुकान हैं। इनके आवेदन 27 फरवरी से 14 मार्च तक ऑनलाइन किए जा रहे हैं। आबकारी निरीक्षक उमेश गुप्ता ने बताया कि ऑनलाइन आवेदन के बाद समस्त आवश्यक पूर्तियों के बाद आबकारी विभाग के जिला कार्यालय में जमा किए जा रहे हैं, जो 16 मार्च तक किए जा सकेंगे। आवेदन शुल्क देशी के 21 हजार रुपए अंग्रेजी शराब की दुकान के लिए 22 हजार रुपए जमा किए जा रहे हैं, जो लॉटरी नहीं निकलने पर वापस नहीं होंगे। प्रत्येक आवेदन के साथ शुल्क के अलावा धरोहर राशि गारंटी की एक प्रतिशत राशि ली जा रही है।
पहली बार अंग्रेजी शराब भी जूस की तरह टैट्रा पैक में मिलेगी
नईआबकारी नीति के अनुसार पहली बार अंग्रेजी शराब अब टैट्रा पैक में मिलेगी। जैसे लैमन, फ्रूटी आदि जूस ट्रैटा पैक में बाजार में उपलब्ध होते हैं, वैसे ही अब शराब की लाइसेंसी दुकानों पर टैट्रा पैक में मिलेगी। इसकी शुरुआत 180 एमएल के पव्वे से होगी, जो बाद में अद्धा बोतल की भी पैकिंग आएगी। इससे नकली नहीं बन सकेगी और मिलावट नहीं होगी। लाने-ले जाने परिवहन में नष्ट नहीं होगी। ये पैकिंग जैविक तरीके से नष्ट हो सकेगी।
हाईवेसे 500 मीटर की दूरी पर होंगी दुकानें
लाइसेंसीशराब की दुकानें नेशनल स्टेट हाइवे से कम से कम 500 मीटर की दूरी पर होंगी। अभी तक 150 मीटर दूरी पर ही खुली हैं। जिले में ऐसी करीब 80 देशी शराब की और 13 दुकान अंग्रेजी शराब की है, जो हाईवे से 500 मीटर की दूरी पर ही खुल सकेंगी।
भरतपुर. आवेदन जमा कराने के लिए लगी भीड़।
नवीन व्यवस्था
hin_Deva hin_Deva hin_Deva hin_Deva hin_Deva bho_Deva hin_Deva hin_Deva mar_Deva